আবার ঝড় উঠবে কপিলের শোয়ে, কারণ জানলে চমকে উঠবেন

কলকাতা: এবার প্রাণ খুলে হাসুন। ফিরছে ‘দ্য গ্রেট ইন্ডিয়ান কপিল শর্মা শো’ (Kapil Sharma Show)। চলতি বছর নেটফ্লিক্সে আসতে চলেছে এই অনুষ্ঠানটি। তবে এবার দর্শকদের জন্য কপিল নিয়ে এসেছেন একের পর এক নতুন চমক। কিছুদিন আগেই ‘কপিল শর্মা শো’ অনুষ্ঠানের একটি প্রমো প্রকাশ্যে এসেছিল।, যা দেখে বোঝা গিয়েছিল এই বছর দর্শকদের একটি বিশেষ ভূমিকা থাকবে। এই অনুষ্ঠানে কৌতুক অভিনেতাদের পাশাপাশি দর্শকরা ও নিজেদের প্রতিভা দেখাতে পারবেন। তবে এবার দর্শকদের জন্য এলো আরও একটি বড় চমক।

প্রতিবছরের মতো এই বছরেও অনুষ্ঠানে থাকবেন অর্চনা পুরন সিং (Archana Puran Singh)। শুধু তাই নয়, বহুদিন বাদে বিচারকের আসনে আবার দেখতে পাওয়া যাবে অন্যতম ক্রিকেটার তথা ক্রিকেট ধারাভাষ্যকার নবজ্যোত সিং সিধুকে (Navjot Singh Sidhu)। একটি নতুন প্রমোয় দেখা দিয়েছে, কপিল অর্চনার চোখ বন্ধ করে নিয়ে আসছেন। অর্চনা ভেবেছেন হয়তো কপিল তার জন্য একটি বড় সারপ্রাইজের আয়োজন করেছেন। অর্চনা যখন চোখের পর্দা সরালেন তখন তিনি যা দেখলেন তাতে তার মুখের ভাবভঙ্গি পুরোপুরি পাল্টে যায়। অর্চনার সামনে নাচ করতে করতে এসে দাঁড়ানো সিধু পাজি। সিধুকে দেখে দর্শকরা বুঝতেই পারছেন এই বছর ডবল ধামাল আসতে চলেছে অনুষ্ঠানে।